stanford-oval/wikipedia huggingface dataset:
רוטב חמוץ-מתוק

| --- | --- |

מנות אישיות של רוטב חמוץ-מתוק
 
 מאכלים
 סוג:  רוטב 
 מוצא:  הרפובליקה העממית של סין 
 מרכיבים עיקריים:  רוטב עגבניות, חומץ, סוכר 
 
בקבוק רוטב חמוץ-מתוק
רוטב חמוץ-מתוק (בסינית מסורתית: 甜酸醬, בסינית מפושטת: 甜酸酱; תעתיק: טיאם-סון-ג'יאונג; מילולית: רוטב חמוץ מתוק; באנגלית: Sweet and Sour) הוא רוטב ומטבל מהמטבח הסיני ומהמטבח הסיני אמריקאי שטעמו חמוץ-מתוק וצבעו אדום עז. רוטב זה הפך פופולרי בצפון אמריקה ובאירופה בעקבות פיתוח המטבח הסיני אמריקאי. הרוטב מוגש לרוב עם אגרול, מנה סינית-אמריקאית נפוצה.
היסטוריה > המטבח הסיני

מקורו של רוטב מודרני זה ברוטב מהמטבח הסיני אשר הכיל חומץ אורז עדין, רוטב סויה וסוכר או דבש. לעיתים הרוטב כולל גם זנגביל כתוש. רוטב זה שימש במטבח הסיני כמטבל עבור מאכלי דגים או בשר (ולא כרוטב המשמש בבישול עצמו). רוטב זה השתנה בהתאם לסוג השימוש, כך שלחסילון הוכן הרוטב עם פלפל צ'ילי ורוטב סויה, ולבשר אווז הרוטב כלל גם שום.
הרוטב נפוץ בעיקר במטבח הקנטונזי בו משמש הרוטב לתיבול חזיר חמוץ מתוק, מנה המסמלת את המטבח, והפכה פופולרית ביותר במסעדות סיניות במערב.
היסטוריה > השפעות על המטבח המערבי

רוב המהגרים הסינים למערב עד שנות החמישים הגיעו ממחוז גואנגדונג, ולכן המטבח הסיני אמריקאי הושפע רבות מהמטבח הקנטונזי. גם רוטב זה, כפי שהוא מוגש במערב, מבוסס על רוטב דומה מהמטבח הקנטונזי, ומשמש במערב בעיקר במנות עוף או וחזיר. בהמשך נוספו לתבשילים המסורתיים מרכיבים כגון רסק עגבניות (בעיקר קטשופ) ואננס ומאכלים מערביים שבושלו בניסיון להידמות לאוכל סיני מסורתי עשוי שימוש ברוטב זה ובשני מרכיבים אלה. אחד משימושיו המרכזיים של רוטב זה הוא כמטבל לאגרול.
עם הגידול בפופולריות הרוטב ובתפוצתו במערב החל שיווק של רוטב מוכן.
ראו גם

רוטב הויסין
אגרו-דולצ'ה
רוקישקיס (רשות מקומית)

| --- | --- |
סמל רוקישקיססמל רוקישקיס

נוף כפרי ברשות מקומית רוקישקיס
 מדינה:  ליטא ליטא
 מחוז:  פוניבז'
 מושל:  Ramūnas Godeliauskas
 בירת הרשות מקומית:  רוקישקיס (רַקישוק)
 תאריך ייסוד:  1950 
 שטח:  1,807 קמ"ר
 גובה:  102 מטרים
 אוכלוסייה:  ‏
  ‑ ברשות מקומית:  27,790 (1 בינואר 2023)
 קואורדינטות:  55°57′00″N 25°34′00″E﻿ / ﻿55.95°N 25.566666666667°E﻿ / 55.95; 25.566666666667 
 אזור זמן:  UTC +2
 www.rokiskis.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
רוקישקיס (בליטאית: Rokiškio rajono savivaldybė ‏האזנהקובץ:Rokiskis.ogg‏Ⓘ‏; ביידיש ובעברית: רַקישוק) היא אחת מ-60 הרשויות המקומיות של ליטא. היא ממוקמת בצפון-מזרח המדינה על גבול לטביה, במחוז פוניבז', ובדרומה גובלת במחוז אוטנה.
רשות מקומית רוקישקיס משתרעת על פני 1,807 קמ"ר, ואוכלוסייתה מנתה בשנת 2014, למעלה מ-32,000 תושבים. העיר רוקישקיס (רקישוק) היא העיר הגדולה ביותר ברשות המקומית, ומשמשת כמרכז המנהלי שלה.
יישובים

ברשות המקומית שלוש עיירות גדולות: רוקישקיס (מרכז מנהלי), פנדליס ואובליאי (אובל). תשע עיירות קטנות, בהן העיירה קמיאי, ו-689 כפרים קטנים וחוות.
קרחון זלאטיה

| --- | --- |
אין תמונה חופשית
 מידע כללי
 קואורדינטות:  64°20′40″S 62°31′00″W﻿ / ﻿64.34444444°S 62.51666667°W﻿ / -64.34444444; -62.51666667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון זלאטיה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון זלאטיה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זלאטיה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זלאטיה
 
קרחון זלאטיה (באנגלית: Zlatiya Glacier; בבולגרית: ледник Златия) הוא קרחון על האי בראבנט, שבארכיפלג פאלמר, למול חוף חצי האי האנטארקטי שבאנטארקטיקה.
אורכו של הקרחון 6.7 קילומטרים ורוחבו 3 קילומטרים.
הקרחון ממוקם מצפון לקרחון רש, וממערב לחלקו העליון של קרחון היפוקרטס.
הקרחון מתנקז לכיוון מערב-דרום -מערב החל מאוכף אלוזור. הקרחון זורם בין הר סארנגור ופסגת ולס, ונשפך אל מפרץ דאלמאן צפונית לסלע סידל, ודרומית לנקודת פלמינג.
היסטוריה > גילוי הקרחון

הקרחון מופה על ידי סקרים בריטיים בשנת 1980, ובשנית בשנת 2008.
היסטוריה > מקור השם

הקרחון נקרא על שם הכפרים זלאטיה (Златия) שבצפון-מערב וצפון-מזרח בולגריה.
לקריאה נוספת

הגאזט האנטארקטי הבולגרי (בבולגרית)
קרחון זבלסורד

| --- | --- |
אין תמונה חופשית
 מידע כללי
 על שם:  Zibelthiurdos 
 מיקום:  אזור הברית האנטארקטית 
 קואורדינטות:  64°01′55″S 61°59′30″W﻿ / ﻿64.0319°S 61.9917°W﻿ / -64.0319; -61.9917
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון זבלסורד(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון זבלסורד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זבלסורד(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון זבלסורד
 
קרחון זבלסורד או קרחון זבלסורט (באנגלית: Zbelsurd Glacier; בבולגרית: ледник Збелсурд) הוא קרחון בצד המערבי של הרי ברוגמן באי לייז' בארכיפלג פאלמר, שבאנטארקטיקה.
אורכו של הקרחון 2.25 קילומטרים ורוחבו 1.6 קילומטרים.
הקרחון ממוקם דרומית-מערבית לקרחון סיגמן, וצפונית-מזרחית לקרחון פלייסטור.
קרחון זבלסורד מנקז את המורדות הצפון-מערביים של פסגת פבלוב, ואת המדרונות הצפוניים של פסגת מישב. הקרחון זורם לכיוון צפון-מערב ונשפך אל מפרצון בולבאבריה.
היסטוריה > מיפוי הקרחון

הקרחון מופה לראשונה על ידי סוקרים בריטיים בשנת 1978 ובשנית ב-1980.
היסטוריה > מקור השם

הקרחון נקרא על שם האל התראקי זבלסורדוס.
לקריאה נוספת

הגאזט האנטארקטי הבולגרי (בבולגרית)
רות כהנוב

רות כהנוב היא דיפלומטית ישראלית, שכיהנה כשגרירת ישראל ביפן.
ביוגרפיה

כהנוב סיימה לימודים לתואר ראשון בלימודי מזרח אסיה באוניברסיטה העברית בירושלים ולימודי אסיה באוניברסיטת הונג קונג. הצטרפה לסגל משרד החוץ ומילאה בו תפקידים שונים ובהם סגנית שגריר ישראל בסין בעת ייסוד היחסים עם מדינה זו, ראש משרד הייצוג הלא-רשמי של ישראל בטאיוואן, ממלאת מקום הקונסול דיפלומטי הכללי בהונג קונג ושגרירת ישראל בניו זילנד ושגרירה לא תושבת למספר מדינות איים באוקיינוס השקט. לאחר מכן כיהנה כסמנכ”ל משרד החוץ לענייני אסיה והפסיפיק.
בינואר 2013 אישרה הממשלה את מינויה של כהנוב לשגרירת ישראל ביפן, והיא החלה בתפקידה באוגוסט אותה שנה. בשנת 2017 סיימה את כהונתה ביפן. הוחלפה על ידי יפה בן ארי.
באפריל 2018 נבחרה להדליק משואה ביום העצמאות ה-70 למדינת ישראל כנציגת המרכז לשיתוף פעולה בינלאומי במשרד החוץ.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ראפ רוק

| --- | --- |
 מקורות סגנוניים:  היפ הופ, מוזיקת רוק
 מקורות תרבותיים:  תחילת עד אמצע שנות ה-1980, ארצות הברית
 נושאים קרובים
 היפ הופ אלטרנטיבי, קאנטרי ראפ, קראנק, אימו ראפ, נו-מטאל, פאנק (Punk) ראפ, ראפ מטאל
 
ראפ רוק (באנגלית:  Rap Rock) הוא ז'אנר מוזיקלי של מוזיקת הרוק המשלב בין רוק ובין היפ הופ.
הז'אנר לעיתים מבולבל עם ראפ מטאל, ז'אנר דומה אשר מאופיין יותר בצלילי הבי מטאל בהשוואה לראפ רוק הטיפוסי. הראפ מטאל, בין היתר, השפיע מאוחר יותר גם על ז'אנר הנו-מטאל.
הסגנון התפתח באמצע שנות ה-80, עם להקות כמו Run-D.M.C.,‏ Beastie Boys ו-Lone Rager.
בישראל ענף הראפ רוק לא רחב במיוחד, אך בתחילת שנות התשעים נוצר הז'אנר כשהשפן הנכון הוציאו את השיר "ראפ עברי", ונייג'ל האדמו"ר הוציא באלבומו את השיר "אני לא מפסיק", גם חיים צינוביץ' הוציא באלבומו בשנת 1994 שירים שמתקשרים בז'אנר זה כמו "לך עם הכעס" ו"תן לו בראש". שב"ק ס' היו בתחילת דרכם להקת ראפ רוק. כיום הלהקות העיקריות שמנגנות בסוג זה הן קאיזן וסינרגיה.
באפריל 2016 שחרר פלד את הסינגל "בא בבום" מתוך האלבום "הכל עליי", ובאפריל 2022 שחרר את אלבום הלייב שלו "בא בלייב", שמכיל שירים שלו מכמה אלבומים שונים בגרסת ראפ רוק, מכיוון שבהופעותיו פלד נוהג לשלב רוק עם ראפ.
ראפאמה

| --- | --- |

 
 מאכלים
 סוג:  צלי קדירה 
 מוצא:  ארמניה 
 מרכיבים עיקריים:  דלעת, אורז 
 
ראפאמה
ראפאמה או ר'אפאמה (ארמנית Ղափամա) הוא תבשיל דלעת ממולאת מהמטבח הארמני (אנ'), שאופייני באופן מסורתי לעונת חג המולד.
לשם הכנת התבשיל, מרוקנים דלעת מהזרעים ומהתוך שלה ושוטפים אותה. לאחר מכן ממלאים את הדלעת באורז מורתח ובפירות מיובשים כגון שקדים קצוצים, תפוחים, משמש, שזיפים, צימוקים, תמרים ועוד. עוד מקובל להוסיף לתבשיל חמאה, דבש וקינמון או סוכר. לאחר מכן מכסים את הדלעת ואופים אותה בתנור עד שהיא מתרככת.
שיר פופולרי בארמנית - היי ג'אן ראפאמה (Հէյ Ջան Ղափամա) - מוקדש להכנה ולאכילת ראפאמה.
קרחון טאלבוט (אנטארקטיקה)

ערך זה עוסק בקרחון בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  ויליאם הנרי פוקס טלבוט 
 מיקום:  אזור הברית האנטארקטית 
 קואורדינטות:  65°12′00″S 63°14′00″W﻿ / ﻿65.2°S 63.2333°W﻿ / -65.2; -63.2333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון טאלבוט(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון טאלבוט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון טאלבוט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון טאלבוט
 
קרחון טאלבוט (באנגלית: Talbot Glacier) הוא קרחון בחוף המערבי של ארץ גרהאם, שבאנטארקטיקה.
הקרחון מצוי בחוף דאנקו.
הקרחון נשפך לתוך פיורד אטיין המתחבר אל מפרץ פלאנדרז.
היסטוריה > גילוי ומיפוי הקרחון

הקרחון מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
היסטוריה > מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.
הקרחון נקרא על שמו של ויליאם ה. פ. טאלבוט (William H.F. Talbot), ממציא אנגלי אשר פתח את שיטת פיתוח תצלומים.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
קח את זה כמו גבר

| --- | --- |

 בימוי:  ניקולס סטולר
 הופק בידי:  ג'אד אפאטו, שאונה רוברטסון, רודני רות'מן 
 תסריט:  ג'ייסון סיגל
 עריכה:  ויליאם קר
 שחקנים ראשיים:  ג'ייסון סיגל קריסטן בל מילה קוניס ראסל ברנד ביל היידר
 מוזיקה:  לייל וורקמן 
 צילום:  ראס טי אלסברוק
 מדינה:  ארצות הברית
 חברת הפקה:  אפאטו הפקות
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  18 באפריל 2008 ארצות הברית
 משך הקרנה:  111 דקות
 שפת הסרט:  אנגלית
 סוגה:  קומדיה רומנטית, דרמה קומית 
 תקציב:  30 מיליון דולר
 הכנסות:  105.8 מיליון דולר
 הכנסות באתר מוג'ו:   forgettingsarahmarshall
 סרט הבא:  תביא אותו כמו גבר 
 אתר רשמי
 דף הסרט ב־IMDb
 
קח את זה כמו גבר (באנגלית: Forgetting Sarah Marshall, בתרגום מילולי: לשכוח את שרה מרשל) הוא סרט קומדיה אמריקאי משנת 2008 בבימויו של ניקולס סטולר ובכיכובם של ג'ייסון סיגל, קריסטן בל, מילה קוניס וראסל ברנד. הסרט, שנכתב על ידי סיגל והופק על ידי ג'אד אפאטאו, הופץ על ידי סרטי יוניברסל. הצילומים החלו באפריל 2007 באתר הנופש טרטל ביי בחוף הצפוני של האי אואהו בהוואי. הסרט יצא לאקרנים בצפון אמריקה ב-18 באפריל 2008 ובבריטניה שבוע לאחר מכן ב-25 באפריל.
תקציר העלילה

עלילת הסרט מתמקדת בפיטר ברטר, מלחין ומוזיקאי אשר חברתו מזה חמש שנים, כוכבת הטלוויזיה המצליחה שרה מרשל, נפרדה ממנו בפתאומיות למען גבר זר אחר. פיטר השבור מהפרידה בוחר לצאת לחופשה בהוואי, על מנת לנסות להתאושש על הפרידה ולהמשיך הלאה בחייו. המצב מסתבך כאשר הוא נתקל באקסית שלו על האי אשר בחרה במקרה לצאת לנופש באותו היעד ובאותו בית המלון יחד עם המאהב החדש שלה, כוכב הרוק הבריטי הנרקיסיסט אלדוס, מצב שמכניס את פיטר לדיכאון עמוק עוד יותר. במהלך החופשה פיטר פוגש את רייצ'ל, פקידת הקבלה המקסימה והידידותית בה פיטר מתחיל להתאהב.
שחקנים

| שחקנים | דמויות | אודות | הערות |
| --- | --- | --- | --- |
| ג'ייסון סיגל | פיטר ברטר | מלחין עצלני, אך בעל כוונות טובות, בתוכנית הטלוויזיה של בת זוגו. בצד, הוא עובד על אופרת רוק עם בובות יד המבוססת על דרקולה, בה הוא מגלם את הרוזן דרקולה. |  |
| קריסטן בל | שרה מרשל | שחקנית טלוויזיה מפורסמת שיצאה עם פיטר למשך 5 שנים לפני שעזבה אותו לטובת כוכב הרוק אלדוס סנואו. |  |
| מילה קוניס | רייצ'ל ג'נסן | פקידת קבלה באתר הנופש בהוואי בו נופשים פיטר, שרה ואלדוס. בהמשך היא יוצרת עם פיטר מערכת יחסים במהלך שהותו במלון. |  |
| ראסל בראנד | אלדוס סנואו | כוכב רוק בריטי והחבר הכריזמטי והנרקיסיסט של שרה מרשל. בראנד גילם את הדמות מאוחר יותר בסרט "תביא אותו כמו גבר" שיצא בשנת 2010. |  |
| ביל היידר | בריאן ברטר | אחיו החורג וחברו הטוב של פיטר שבדרך כלל מבקר אותו לטובה. הוא עזר באופרה של אחיו החורג, שם גילם את ואן הלסינג. |  |
| ג'ונה היל | מת'יו | מלצר באתר הנופש ומעריץ אובססיבי של אלדוס. |  |
| ליז קאקובסקי | ליז ברטר | אשתו של בריאן, שהייתה החברה היחידה שלו. נוטה בדרך כלל להתגנב לשיחות דרך המחשב של בריאן. |  |
| דבון מקדונלד | דוויין | מוזג באתר הנופש. הוא במקור מדרום לוס אנג'לס, ושנא להיות שם, עד שעבר לאואהו, שם למד למנות למעלה ממאתיים סוגים שונים של דגים. |  |
| ג'ק מקברייר | דראלד בראדן | אורח באתר הנופש שלא יודע לספק את תשוקותיה המיניות של אשתו הטרייה. |  |
| מריה תאייר | ויומה בראדן | אשתו של דראלד. |  |
| פול ראד | צ'אק | מדריך גלישה מטופש שלפי הערכתו הוא בן 44. |  |
| ג'ייסון בייטמן | בלש | דמות בתוכנית הטלוויזיה האחרונה של שרה מרשל. |  |
| ויליאם בולדווין | עצמו/האנטר ראש | ביקום של הסרט, בולדווין הוא כוכב המשנה בתוכנית של שרה. הוא מכונה "בילי בולדווין" ופיטר חושד בו לזמן קצר שהוא מנהל רומן עם שרה. |  |
| קריסטן ויג | פראנה | מדריכת יוגה | ללא קרדיט |
| סינת'יה ניקסון |  | מבצעת הופעת קמע קצרה כשפיטר מציין מחווה לסדרה "סקס והעיר הגדולה". | ללא קרדיט |
הפקה

במאי הסרט, ניקולס סטולר, הצהיר שג'אד אפאטאו היה מעורב מאוד בתהליך הליהוק ובפיתוח התסריט. לגבי העירום בסרט, סטולר הוסיף שהטיוטה הראשונה של התסריט ציינה שפיטר יהיה לבוש אחרי הפרידה, אבל אפאטאו חשב שזה יהיה מצחיק יותר אם הדמות תישאר עירומה כל הזמן. סטולר אישר שהתמונה בה דמותה של מילה קוניס חשופת חזה נוצרה במחשב ואיננה אמיתית.
הפקה > צילומים

הצילומים נעשו בהוואי ובלוס אנג'לס. בזמן הצילומים, השחקן הראשי ג'ייסון סיגל אמר למראיין של הניו יורק טיימס שסצנות הפרידה העירומות היו מבוססות על חוויה אמיתית שעבר. הסרט כולל הרבה מאוד דיאלוגים מאולתרים; לפי הבמאי ניקולס סטולר, הוא "60 או 70 אחוז תסריט ו-30 או 40 אחוז אלתור".
הפצה

הסרט קודם בקמפיין "טיזר" באמצעות שלטי חוצות, ובו הטקסט "אני שונא את שרה מרשל" וכתובת אתר האינטרנט של הסרט.
בסוף השבוע הפתיחה שלו, הסרט הכניס 17.7 מיליון דולר ב-2,798 בתי קולנוע בארצות הברית ובקנדה, במקום ה-2 בקופות מאחורי "הממלכה האסורה", ובממוצע של 6,335 דולר לאולם בארצות הברית ולאולם בקנדה. פתיחת הסרט הייתה מאחורי הפקות אחרות של ג'אד אפאטאו כמו "סופרבאד - חרמן על הזמן", "הדייט שתקע אותי", "בתול בן ארבעים" ו"לילות טלדגה: הבלדה על ריקי בובי", אך לפני סרטיו העכשוויים של אפאטאו "הולך חזק: סיפורו של דיואי קוקס" ו"שומר ראש במבצע".
הסרט הכניס 105.8 מיליון דולר ברחבי העולם; 63.2 מיליון דולר בצפון אמריקה ו-42.6 מיליון דולר בטריטוריות אחרות.
פרסים ומועמדויות

הסרט היה מועמד לחמישה פרסים בטקס פרסי בחירת הנוער 2008, אך לא זכה באף אחד מהם. המועמדויות היו:
סרט קומדיה רומנטית
שחקנית בסרט קומדיה: קריסטן בל
פריצת השנה - שחקנית: קריסטן בל
פריצת השנה - שחקנית: מילה קוניס
פריצת השנה - שחקן: ג'ייסון סיגל
ב-פסטיבל The Comedy Festival הסרט נבחר ל"הסרט הכי מצחיק לשנת 2008".
המשך

ב-4 ביוני 2010, יצא הסרט "תביא אותו כמו גבר" המשמש כספין-אוף/המשכון לסרט זה. ניקולס סטולר וג'אד אפאטאו חזרו לתפקידיהם כבמאי ומפיק, בהתאמה, וראסל בראנד וג'ונה היל כיכבו בו. בראנד גילם שוב את אלדוס סנואו, בעוד היל גילם דמות חדשה לגמרי. קריסטן בל גם שבה להופעה קצרה בתור שרה מרשל.
הערות שוליים

↑  "FORGETTING SARAH MARSHALL (15)". British Board of Film Classification. 3 במרץ 2008. נבדק ב-17 ביולי 2015. {{cite web}}:  (עזרה)
1 2  "Forgetting Sarah Marshall (2008)". Box Office Mojo. 20 ביולי 2011. נבדק ב-20 ביולי 2011. {{cite web}}:  (עזרה)
↑  "Meeting Kunu - Forgetting Sarah Marshall". אורכב מ-המקור ב-6 ביוני 2011. נבדק ב-18 ביולי 2009. {{cite web}}:  (עזרה)
↑  Haramis, Nick (13 באפריל 2008). "The Unforgettable Nick Stoller". BlackBook Magazine. נבדק ב-26 ביוני 2011. {{cite news}}:  (עזרה)
↑  Itzkoff, Dave (13 באפריל 2008). "A Young Actor With Nothing to Hide". The New York Times. נבדק ב-2010-03-05. {{cite news}}:  (עזרה)
↑  Potosky, Mallory (14 באפריל 2008). "Nick Stoller Can't Forget Sarah Marshall". MovieMaker.com. אורכב מ-המקור ב-6 בספטמבר 2008. נבדק ב-2010-03-05. {{cite web}}:  (עזרה)
↑  "Forgetting Sarah Marshall (2008) - Weekend Box Office Results". Box Office Mojo. נבדק ב-2008-04-23.
1 2  "Judd Apatow Movie Box Office Results". Box Office Mojo. נבדק ב-2008-04-23.
↑  "Drillbit Taylor (2008) - Weekend Box Office Results". Box Office Mojo. נבדק ב-2008-04-23.
↑  "Forgetting Sarah Marshall". The Numbers. נבדק ב-2008-08-02.
↑  "2008 Teen Choice Awards winners and nominees". Los Angeles Times. 17 ביוני 2008. אורכב מ-המקור ב-12 בספטמבר 2008. נבדק ב-20 באפריל 2021. {{cite news}}:  (עזרה)
| --- | --- |
בקרת זהויות :  MusicBrainz release group: e1063227-437e-3699-b32d-f156acd49719
קמלוט (להקה)

| --- | --- |

קמלוט בשנת 2007
 מקום הקמה:  ארצות הברית 
 מוקד פעילות:  טמפה, פלורידה, ארצות הברית
 תקופת הפעילות:  מ-1991
 סוגה:  פאוור מטאל, פרוגרסיב מטאל
 חברת תקליטים:  Noise Records,  SPV
 האתר הרשמי
 חברים
 תומאס יאנגבלאד אוליבר פלוטאי טומי קארוויק שון טיבטס אלכסנדר לנדנבורג 
 חברים לשעבר
 רוי חאן קייסי גרילו יוהאן נונז גלן בארי דייוויד פווליקו מארק ונדרבילט ריצ'רד ורנר 
 
קמלוט (באנגלית: Kamelot) היא להקת פאוור מטאל מטמפה, פלורידה שבארצות הברית. הלהקה הוקמה בשנת 1991 על ידי הגיטריסט תומאס יאנגבלוד והמתופף ריצ'רד ורנר.
נכון לשנת 2014, הלהקה הוציאה עשרה אלבומי אולפן, שני אלבומי הופעה ו-DVD אחד.
ביוגרפיה > השנים הראשונות

קמלוט הוקמה בפלורידה על ידי תומאס יאנגבלוד וריצ'רד ורנר ב-1991. שלוש שנים לאחר מכן הם חתמו עם הלייבל נויס רקורדס. אלבום הבכורה, Eternity יצא שנה לאחר מכן ב-1995. שנתיים לאחר מכן ב-1997 אלבומה השני קמלוט, Dominion יצא לשווקים. לקראת סוף 1997 החליטו המתופף (ומקים הליגה) ריצ'רד ורנר ביחד עם הזמר מארק ונדרבילט לעזוב הלהקה מסיבות אישיות ומשפחתיות. הם הוחלפו בידי המתופף קייסי גרילו והזמר הנורווגי רוי חאן. בהרכב החדש הוציאו קמלוט את אלבומם השלישי, Siége Perilous, ב-1998. לאחר צאת האלבום לשווקים יצאה הלהקה בפעם הראשונה לסיבוב הופעות שהתקיים באירופה. לאחר סיבוב ההופעות נכנסה הלהקה לאולפן והקליטה את אלבומם הרביעי, The Fourth Legacy, שמו.
ביוגרפיה > אלבום הופעה, Karma וסאגת אריאל

בקיץ 2000 יצאה הלהקה לסיבוב הופעות באירופה. במהלך סיבוב הופעות הקליטה הלהקה את אלבום ההופעה The Expedition שמורכב מביצועים חיים של הלהקה מהופעות בגרמניה ויוון. מספר חודשים לאחר מכן יצא אלבומה החמישי במספר של קמלוט, Karma, בשנת 2001. אלבום זה מכיל שלושה שירים המספרים על מעלליה של ארז'בט באטורי.
בשנת 2003 יצא לשווקים אלבומם השישי של קמלוט, Epica. אלבום זה הוא אלבום קונספט המבוסס על פאוסט מאת יוהאן וולפגנג פון גתה המספר על אדם שמכר את נשמתו לשטן. האלבום הבא של קמלוט, The Black Halo, יצא לשווקים בשנת 2005 והיה גם הוא אלבום קונספט הממשיך את סאגת אריאל מאלבום הקודם בדיוק בנקודה בה הופסק. הלהקה יצאה לסיבוב הופעות רחב באירופה ואף קיימה מספר מצומצם של הופעות ביפן. לראשונה הוציאה הלהקה וידאו קליפים - לשירים "The Haunting (Somewhere in Time)" ו-"March of Mephisto". ב-5 באוקטובר 2005, צירפה קמלוט את אוליבר פלוטאי כחבר רשמי בלהקה כקלידן.
בחלק שני של Black Halo World Tour (סיבוב ההופעות שלאחר צאת The Black Halo) הלהקה הופיעה בצפון אמריקה, דרום אמריקה ואירופה. ההופעה האחרונה בסיבוב ההופעות, שהתרחשה באוסלו, נורווגיה, הוקלטה ויצאה לשווקים כ-DVD (וגם כ-CD הופעה רגיל) שנקרא One Cold Winter's Night. בהופעה זו ביצעו קמלוט שירים מהאלבומים Epica, Karma ו-The Black Halo בלבד (למעט השיר "Nights of Arabia" מתוך האלבום The Fourth Legacy).
ביוגרפיה > Ghost Opera

לאחר סגירת סאגת אריאל וסיום סיבוב ההופעות (שנסגר עם אלבום ההופעה One Cold Winter's Night) חזרו קמלוט לאולפן ההקלטות על מנת להקליט את אלבומם השמיני שזכה לשם Ghost Opera. האלבום יצא לשווקים ב-2007 ונעשו וידאו קליפים לארבעה שירים מתוכו- "Ghost Opera", "The Human Stain", "Rule The World" ו-"Love You to Death". שנה לאחר צאת האלבום הוציאה קמלוט גרסה מחודשת לאלבום שנקראת Ghost Opera: The Second Coming, בה יש את כל האלבום המקורי וביצועים חיים של שירים מהופעה שהתקיימה בבלגרד, סרביה. בנוסף יש באלבום שלושה שירי בונוס שלא הופיעו באלבום המקורי.
ביוגרפיה > Poetry For The Poisoned

בינואר 2009 התחילה הלהקה לעבוד על אלבומה התשיעי. בדצמבר 2009 הודיעה הלהקה שהבסיסט, גלן בארי (Glenn Barry), החליט לעזוב את הלהקה באופן רשמי. מחליפו היה שון טיבטס שהקים את הלהקה (ועזב בשנת 1992) והיה הבסיסט בסיבובי ההופעות של הלהקה בין השנים 2006–2009. לאחר חילופי הבסיסטים נכנסה הלהקה לאולפן והקליטה את אלבומה התשיעי, Poetry For The Poisoned, שיצא לשווקים ב-10 בספטמבר 2010. באלבום מופיעים מספר לא מועט של מוזיקאים אורחים, כמו סימונה סימונס וביורן סטריד. סיבוב ההופעות לתמיכה באלבום, "Pandemonium Over Europe" התחיל עוד קודם לכן במרץ 2010.
ב-6 בספטמבר 2010 פרסמה הלהקה הצהרה כי הזמר רוי חאן חלה במהלך החזרות ולכן לא ישתתף בסיבוב ההופעות. סיבוב ההופעות שהיה אמור להתחיל בספטמבר בצפון אמריקה ("Pandemonium Over North America") בוטל. ב-16 בדצמבר הודיעה הלהקה כי בסיבוב ההופעות הקרוב בדרום אמריקה ואירופה, רוי יוחלף על ידי זמר רפסודי, פאביו ליאונה, עד אשר יוכל לשוב להופיע.
לאלבום יצא בינתיים שני וידאו קליפים - אחד לשיר "The Great Pandemuniom" ווידאו קליפ נוסף לשיר "Hunter's Season".
ביוגרפיה > עזיבתו של רוי

ב-21 באפריל 2011 הודיע סולן הלהקה רוי חאן על עזיבתו את הלהקה. בהודעה נמסר כי עקב השחיקה המתמשכת שלו והגילוי מחדש של הדת הוא החליט לעזוב את הלהקה. 

בימים אלו הלהקה מחפשת זמר חדש שיחליף את רוי. לאחר סיבוב ההופעות הנוכחי (שייגמר בספטמבר 2011) הלהקה תכנס לאולפן ההקלטות כדי להקליט אלבום סטודיו חדש.
חברי הלהקה

תומאס יאנגבלאד - גיטרה
שון טיבטס - גיטרת באס
קייסי גרילו - תופים
אוליבר פלוטאי - קלידים
טומי קרוויק - זמר
דיסקוגרפיה

אלבומי אולפן:
Eternity (1995)
Dominion (1997)
Siége Perilous (1998)
The Fourth Legacy (1999)
Karma (2001)
Epica (2003)
The Black Halo (2005)
Ghost Opera (2007)
Poetry For The Poisoned (2010)
Silverthorn(2012)
אלבומי הופעה:
The Expedition (2000)
One Cold Winter's Night (2006)
הערות שוליים

מדיה וקבצים בנושא  בוויקישיתוף
↑  הביוגרפיה של קמלוט, 9 בדצמבר 2009 (אנגלית)
↑  הודעה באתר הרשמי של קמלוט על מחלתו של רוי (באנגלית)
↑  הודעה על מחליפו של רוי בזמן היעדרו (אנגלית)
| --- | --- |
בקרת זהויות :  BIBSYS: 9007779  BnF: cb14038638m (data)  GND: 10310737-X  ISNI: 0000 0001 1881 9987  LCCN: no2006103457  MusicBrainz: 2449300a-6ca7-45da-8102-22789d256475  VIAF: 133311713   WorldCat (עם VIAF): 133311713
קרחון טוטן

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  67°00′00″S 116°19′59″E﻿ / ﻿67°S 116.333°E﻿ / -67; 116.333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון טוטן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון טוטן
 
קרחון טוטן (באנגלית: Totten Glacier) הוא זרם קרח גדול באזור חוף סברינה, שבארץ וילקס, הנמצאת בטריטוריה האנטארקטית האוסטרלית, שבאנטארקטיקה.
הקרחון מנקז שטח של 538,000 קילומטרים רבועים - חלק ניכר מיריעת הקרח האנטארקטית המזרחית.
אורכו של הקרחון 74 קילומטרים, ורוחבו 37 קילומטרים.
הקרחון זורם מיריעת הקרח לכיוון צפון-מזרח, ובקצהו משנה את כיוונו לכיוון צפון-מערב ונשפך אל חוף באד שבארץ וילקס, ממזרח ובסמוך לכף וולדרון; בהישפכו - הקרחון הופך ללשון הקרח טוטן, הנשפכת אל מדף הקרח טוטן.
באם ימס הקרחון, כמות המים שבו יכולה להעלות את גובה פני הים ברחבי כדור הארץ ב־3.5 מטרים.
היסטוריה > גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה. התצלומים צולמו בעונת המחקר (הקיץ האנטארקטי) 1946–1947.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של ג'ורג' מ. טוטן (George M. Totten), פרח קצונה (מידשיפמן) ששירת בסלופ וינסנס (USS Vincennes), אשר שימשה את משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס. טוטן סייע לוילקס בהכנת המידע שנאסף על ידי המשלחת.
לקריאה נוספת

• D. D. Blankenship, D. A. Young, T. G. Richter, J. L. Roberts, A. R. A. Aitken, B. Legresy, D. M. Schroeder, R. C. Warner, T. D. van Ommen & M. J. Siegert, , Nature Geosci 8, 294–298 (2015). https://doi.org/10.1038/ngeo2388
• Xin Li, Eric Rignot, Jeremie Mouginot, Bernd Scheuchl, , Volume 43, Issue 12, 28 June 2016, Pages 6366-6373. https://doi.org/10.1002/2016GL069173
• Donda, F., Leitchenkov, G., Brancolini, G., Romeo, R., De Santis, L., Escutia, C., . . . Cotterle, D. (2020), , Antarctic Science, 32(4), 288-300. https://doi.org/10.1017/S0954102020000188
לקריאה נוספת > נסיגת הקרחון

• Damian Carrington, , theguardian,Tue 11 Dec 2018 15.42 GMT